b'\n_START_ARTICLE_\nMIMO\n_START_SECTION_\nTeknisk\n_START_PARAGRAPH_\nMIMO anvender flere senderantenner f\xc3\xb8det af software definerede radiosendere - og modtagerantenner som f\xc3\xb8der software definerede radiomodtagere - begge radiosystemer er styret af l\xc3\xb8bende selvkalibrerende MIMO-firmware. Form\xc3\xa5let med MIMO-systemet er at anvende flervejsudbredelse i s\xc3\xa5 stor en udstr\xc3\xa6kning som muligt._NEWLINE_Der er brug for tovejskommunikation, for at MIMO-systemet kan udveksle information, som resulterer i rekalibrering, s\xc3\xa5 hver ende skal have b\xc3\xa5de have sende og modtage faciliteter._NEWLINE_\xc3\x86ndringer i omgivelserne, s\xc3\xa5som flytning af radioantenner (fx en b\xc3\xa6rbar computer med et tr\xc3\xa5dl\xc3\xb8st netkort med MIMO), folk som bev\xc3\xa6ger sig, inventar som flyttes - er alle begivenheder, som g\xc3\xb8r at MIMO-forbindelsen skal rekalibrere sig selv.'